Fotografia e dy emigrantëve të mbytur shkakton reagime të ashpra
Politikat e Presidentit Trump për emigracionin në sitën e kritikëve pas akuzave për keqtrajtim të fëmijëve në qendrat e ndalimit të emigrantëve
Punonjësit e kompanisë “Wayfair” me qendër në Boston, e cila tregton në internet, lanë punën për të protestuar shitjen e mobiljeve për qendrat e parandalimit në kufirin mes Amerikës dhe Meksikës. thotë një nga protestuesit. Javën e shkuar, rreth 600 punonjës të kompanisë “Wayfair” i dërguan një letër menaxhmentit duke shprehur shqetësime mbi shitjen prej 200 mijë dollarësh për kampet ku do të mbahen mijëra fëmijë që kërkojnë azil. Drejtuesit e lartë reaguan të hënën duke thënë se shitjet janë të vlefshme për këdo që vepron brenda ligjit. Por pas protestës, “Wayfair” tha se do të dhuronte fitimet e kësaj shitje tek Kryqi i Kuq për të ndihmuar ata që kanë nevoja urgjente në kufi. Zemërimi i publikut u rrit të martën pas publikimit të fotografisë së një imigranti nga El Salvadori dhe vajzës së tij të cilët ishin mbytur ndërsa përpiqeshin të kalonin lumin Rio Grande nga Meksika drejt Shteteve të Bashkuara. Por i pyetur nëse fotoja do të bënte që të ndryshonte politikën e tij të re për imigracionin, Presidenti Trump fajësoi demokratët. Ish Sekretari i Strehimit, Julian Castro, një demokrat që po kandidon për president në zgjedhjet e vitit 2020, fajësoi politikat e administratë së Presidentit Trump për dy vdekjet. Pretendimet për keqtrajtimin e fëmijëve emigrantë bënë që shefi në detyrë për Doganat dhe Kontrollin Kufitar të jepte dorëheqjen të martën. Dy dhomat e Kongresit amerikan kanë miratuar variantet e tyre për një paketë ndihme humanitare për të ndihmuar agjencitë që të trajtojnë fluksin e emigrantëve. Ende nuk është e qartë nëse dhe kur do të miratohet ndonjëri prej projektpropozimeve.